[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Klassikaraadio suveprogrammi fookuses on kirjandus"}, {"text_idx": "#000005", "text": "Klassikaraadios algab 21. juunil suveprogramm \"Raamatusuvi\", milles on suur osakaal kunstilisel so\u0303nal. Suvekavas ko\u0303lavad kirjanduspalad, luuletused ja kuuldema\u0308ngud ning uued saatesarjad Eestimaa raamatukogudest ja To\u0303nu O\u0303nnepalu kirjanduslikest a\u0308ratundmistest."}, {"text_idx": "#000006", "text": "Raamatusuvele lu\u0308kkab hoo sisse su\u0308dao\u0308ine saatesari \"O\u0308o\u0308kapi raamat\", mis alustab 21. juunil Giovanni Boccaccio \"Dekameroniga\". Kahe na\u0308dala argio\u0308o\u0308del ko\u0303lavad Andres Raagi ja Ursula Ratasepa esituses armastuslood ning jutustused, mida katkupandeemia eest pakkupugenud noorteseltskond ajaviitmiseks jutustab."}, {"text_idx": "#000007", "text": "Pu\u0308hapa\u0308eva hommikuid sisustab 27. juunist To\u0303nu O\u0303nnepalu. Sarjas \"A\u0308ratundmised\" ra\u0308a\u0308gib ta raamatutest ja kirjanikest, kes on tema elus ta\u0308htsad olnud."}, {"text_idx": "#000008", "text": "\"Mida me raamatutest muud otsime kui a\u0308ratundmist, iseenda a\u0308ratundmist. Vahel juhtub nii, et me tunneme end a\u0308ra u\u0308hes tegelases, u\u0308hes poeesias vo\u0303i autoris. A\u0308ratundmised on sellised asjad, mis lihtsalt juhtuvad,\" selgitas O\u0303nnepalu."}, {"text_idx": "#000010", "text": "\"Seda pa\u0308riselt ei juhtu, kuid igatsus jo\u0303uda a\u0308ratundmisele on miskipa\u0308rast meile sisse pandud. Kui kirjandusest ra\u0308a\u0308kida, siis see otsing on nii autori- kui lugejapoolne. Kirjutades otsime u\u0308htepidi a\u0308ratundmist ja lugejana teistpidi a\u0308ratundmist. Vahel need teed kohtuvad,\" to\u0303des O\u0303nnepalu."}, {"text_idx": "#000011", "text": "\"A\u0308ratundmised\" on Klassikaraadio eetris pu\u0308hapa\u0308eva hommikuti kell 9.05. Sarja esimeses saates sirvib O\u0303nnepalu Ernst Enno luuletusi."}, {"text_idx": "#000012", "text": "Laupa\u0308eva hommikuti kutsub Klassikaraadio tutvuma Eesti raamatukogude ja nende hoidjatega. \"Raamatuhoidja\" la\u0308heb ku\u0308lla va\u0308ikeste linnade ja ku\u0308lade raamatukogudesse, sarja esimeses saates so\u0303idetakse Matsalu rahvuspargi territooriumil asuvasse Metsku\u0308la raamatukokku. Sealses tu\u0308hja korterelamu teisel korrusel vo\u0303tab raadiokuulajad vastu Tiina Ulm, kes on raamatukoguto\u0308o\u0308d teinud juba 20 aastat."}, {"text_idx": "#000013", "text": "\"Raamatuhoidja\" on Klassikaraadio eetris alates 26. juunist laupa\u0308eviti kell 10."}, {"text_idx": "#000014", "text": "La\u0308bi suve saab Klassikaraadio eetris kell 15.10 nautida poeetilist muusika- ja luuleprogrammi \"Luuleline suvi\". Samuti ja\u0308tkub argipa\u0308eviti kell 16.30 kirjanduse sari \"Jutuja\u0308rg\"."}, {"text_idx": "#000016", "text": "Esietendusega algaval festivalina\u0308dalal ko\u0303lab igal o\u0303htul Klassikaraadios u\u0308ks kuuldema\u0308ng, mille u\u0308hendav ma\u0308rkso\u0303na on kirjandus, kirjanikud ja raamatud. Raadioteatri toimetaja Pille-Riin Purje on valinud programmi lavastused erinevatelt autoritelt."}, {"text_idx": "#000017", "text": "Klassikaraadio on kohal ka suurtel suvistel muusikafestivalidel. 12. juulist on Klassikaraadio Pa\u0308rnu muusikafestivalil ning kuulajateni jo\u0303uavad otse-eetris ko\u0303ik festivali suursu\u0308ndmused. Viljandi pa\u0308rimusmuusika festivali kontserte saab kuulata raadiost reedel, 22. juulil. Kavas on vahendada valik Haapsalu vanamuusikafestivali ja Nargenfestivali su\u0308ndmusi."}, {"text_idx": "#000021", "text": "Klassikaraadio teeb Pa\u0308rnu muusikafestivalilt u\u0308heksa otseu\u0308lekannet"}, {"text_idx": "#000023", "text": "Kultuuriportaal soovitab: Leos Caraxi \"Annette\" Jupiteris"}, {"text_idx": "#000032", "text": "Liis Nimik: tahtsin, et \"Pa\u0308ikeseaja\" kaasrez\u030cisso\u0308o\u0308r oleks juhus"}, {"text_idx": "#000037", "text": "Ekspertkomisjon na\u0308eb Estonia juurdeehitusele kolme vo\u0303imalikku varianti"}, {"text_idx": "#000040", "text": "Otse kell 11: milline tulevik terendab rahvusooper Estonia hoonele?"}, {"text_idx": "#000041", "text": "Margus Allikmaa filmilinnakust: oleme la\u0308bira\u0308a\u0308kimistega lo\u0303pusirgel"}, {"text_idx": "#000042", "text": "Eesti Kunstimuuseum on valmis saanud kestliku na\u0308ituse mudeli"}, {"text_idx": "#000044", "text": "Haapsalu kultuurikeskuses avati na\u0308itus aulidest"}, {"text_idx": "#000045", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000046", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000053", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]